Калча селенит кени
Калча селенит кени Баткен районунда, Калча кыштагынан 4-6 км чыгышта, Түркстан кырка тоосунун түндүк этегинде. 1970-ж. табылып, 1970–72-ж. геол. чалгындоо жүргүзүлгөн. Кен аймагын палеоген мезгилинде пайда болгон кумдук, чопо, акиташ тектери түзөт. Селенит калыңдыгы 30–35 м болгон акиташ тегинин арасында линза, уя түрүндө жатат. Катмардан 20га жакын селенит линзасы табылып, алардын калыңдыгы 20 смге чейин. Кызгылтым, мала кызыл түстө. Була сымал майда кристаллдардан турат. Запасы 10 млн тдай. Кооз белек буюмдарын жасаса болот.

Колдонулган адабияттар
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
 Кыргызстандын кен байлыктары